Nelli Uvarova. Nelli Vladimirovna Uvarova (1980-yil 14-mart, Majeykyay, Litva SSR, SSSR) – rus teatr va kino aktrisasi, dublyaj ustasi. „Ne rodis krasivoy“ teleserialidagi Katya Pushkareva roli bilan mashhur. Biografiyasi. Dastlabki yillar. 1980-yil 14-martda Litvaning Mazeikay shahrida rus-gruzin- arman oilasida tugʻilgan. Otasi – Vladimir Georgiyevich Uvarov – texnologik muhandis, onasi – Galina Grigoriyevna Uvarova (turmush qurishdan oldin familyasi Xalatova boʻlgan), kasbi boʻyicha iqtisodchi, sobiq sportchi, asosiy mutaxassisligi boʻyicha ishlashdan tashqari, u badiiy gimnastikadan dars bergan. Katta opasi Yelena – dizayner. Oila onasining ota-onasi yashagan Tbilisiga koʻchib oʻtganda Nelli ikki yoshda boʻlgan. U 9 yoshida Gruziya siyosiy beqarorlik davriga kelib qolgan, bu etnik nizolar va fuqarolar urushiga aylanib ketgan. Oila bu ogʻir sharoitda 5 yil yashagan. 1994-yilda ular Moskvaga koʻchib oʻtishgan va u yerda uy-joy, pul va ishsiz qochqin maqomini olishgan. Ammo asta-sekin barcha qiyinchiliklarni yengib oʻtishgan. 1997-yilda Nelli maktabni tugatgan va VGIKning aktyorlik boʻlimiga oʻqishga kirgan. Aktrisa VGIKni 2001-yilda tugatgan. Karyerasi. Nelli Uvarova 1999-yildan beri turli xil filmlarda rol oʻynab keladi. Aktrisa 2001-yildan beri Rossiya Akademik Yoshlar Teatrida (RAMT) xizmat qiladi, u yerda „Volshebnike izumrudnogo goroda“ filmidagi Ellidan tortib „Berege Utopii“ filmidagi Natali Gertsengacha turli xil rollarni ijro etgan. Nelli Uvarova Rossiya Akademik Yoshlar Teatrining (RAMT) yetakchi aktrisalaridan biri hisoblanadi. „Zamonaviy jamiyatda oʻzini tutish qoidalari“ yakkaxon spektakli uchun Nelli 2004-yilda „Kamalak“ xalqaro festivalida eng yaxshi aktrisa uchun mukofotiga sazovor boʻlgan. Bundan tashqari ushbu spektakl chiqqandan soʻng, aktrisa „Oltin niqob“ mukofotiga nomzod ham boʻlgan. Aktrisa 2005-yilda „Ne rodis krasivoy“ serialining bosh roliga taklif qilingan va unda „maftunkor xunuk qiz“ – Yekaterina Pushkareva rolini oʻynagan. Suratga olish jarayonlarida u singlisi Yelena Uvarova bilan birga ishlagan. Yelena – kostyumlar dizayneri. 2006-yilda Nelli Uvarova ishtirokidagi birinchi toʻliq metrajli film („Bumere“ epizodini hisobga olmaganda), Karen Oganesyanning „Ya ostayus“ filmi chiqqan. Aktrisa 2007-yilda STS (Rossiya) va „1+1“ (Ukraina) kanallarida muvaffaqiyatli namoyish etilgan 40-qismli „Atlantida“ serialida Vera rolini oʻynash uchun taklif olgan. 2011-yilda u „Naivno? Ochen“ ijtimoiy biznes loyihasining gʻoyaviy ilhomlantiruvchisi va tashkilotchisi boʻlgan. Internet-doʻkon birinchi 21-sonli kollej ijodiy ustaxonalarida malaka oshirish kursidan oʻtayotgan ogʻir nogiron bolalar mahsulotlarini targʻib qilish maqsadida tashkil etilgan. Keyin ular oʻzlarining ishlab chiqarish va ijodiy ustaxonalari, ish joylari va oʻzlarining doʻkonlariga ega boʻlganlar. Nelli 2016-yilda raqqosa Yevgeniy Rayev bilan birgalikda Rossiya telekanalining „Tansi so zvyozdami“ koʻrsatuvida ishtirok etgan. Ularning juftligi ushbu loyihada 2-oʻrinni egallagan va tomoshabinlar olqishiga sazovor boʻlgan. Shaxsiy hayoti. Aktrisaning birinchi turmush oʻrtogʻi rejissyor Sergey Pikalov boʻlgan. Ularning turmushi 2005-yildan 2009-yilgacha davom etgan. Sergey Pikalov bilan ajrashgandan soʻng 2001-yilda Nelli ikkinchi turmush oʻrtogʻi aktyor Aleksandr Grishin bilan oila qurgan. Ularning farzandlari: Qizi Iya (2011-yil 7-aprelda tugʻilgan). Oʻgʻli Ignatius (2016-yil 1-noyabrda tugʻilgan).